**Kokousmuistio YVA-työryhmän 12. kokouksesta**

**Aika: Maanantai 23.3.2016 klo 9.15-15.30**

**Paikka: Kokoushuone Lohi/YM**

**Paikalla:** Riitta Rönn, pj. (YM), Markus Tarasti (YM), Eriika Melkas (YM), Seija Rantakallio, (YM), Lasse Tallskog (YM), Matti Laitio (YM, Jaana Junnila (YM), Jussi Kauppila (SYKE), Pekka Kemppainen (MMM), Raija Aaltonen (Etelä-Suomen AVI), Timo Jokelainen (Lapin ELY), Riitta Turunen (Hämeen ELY), Tapani Veistola (Suomen Luonnonsuojeluliitto), Jari Salila (OM), Katri Nuuja (Liikennevirasto/LVM)

Poissa: Satu Räsänen (EK), Mika Honkanen (TEM), Ulla Hurmeranta (Suomen kuntaliitto), Jorma Jantunen (SYKE)

1. Työryhmän kokouksen avaus

Puheenjohtaja avasi kokouksen ja toivotti kaikki tervetulleeksi.

2. Edellisen kokouksen muistio

Edellisten kokousten muistio hyväksyttiin muutoksitta.

3. Palaute YVA-hankekaavoitus workshopista

Workshopissa olivat läsnä Riitta Rönn, Ulla Hurmeranta, Satu Räsänen, Tapani Veistola, Riitta Turunen, Timo Jokelainen, Jussi Kauppila, Eriika Melkas, Seija Rantakallio ja Lasse Tallskog. Osa pystyi osallistumaan tilaisuuteen vain osan aikaa.

Käytiin läpi lyhyesti workshopin työryhmien työskentelyn tulokset. Työn tarkoituksena oli käydä läpi vaihtoehto 7:n sekä Timo Jokelaisen ja Satu Räsäsen eteenpäin työstämän vaihtoehto 5:n eroja ja yhtäläisyyksiä. Tarkastelu tehtiin pienryhmissä seuraavista teemoista: direktiivinmukaisuus, sujuvoittaminen, vaikuttavuus ja selkeys. Tulokset on kirjattu liitteeseen 1.

Workshopin tulosten perusteella puheenjohtaja linjasi työryhmän esittävän kahta vaihtoehtoa, numerot 5 ja 7, lausuntokierrokselle. Vaihtoehdon valinta tehdään lausuntokierroksen jälkeen. Seuraavassa kokouksessa työryhmällä on tarkasteltavana pykäläehdotukset molempien lakien (YVAL ja MRL) osalta myös vaihtoehdosta 5.

4. Hallituksen esitysluonnoksen käsittely

Työryhmällä oli käytettävissään aineisto, joka sisälsi YVA-lain aiemmin käsiteltävänä olleet muutospykälät että nyt mukaanotetut pykälät, joihin ei lähtökohtaisesti oltu ehdotettu muutoksia. Pykälänumerointi oli uusittu. Osasta pykälista oli käytettävissä luonnos yksityiskohtaisiksi perusteluiksi. Yleisperustelut työryhmä saa käyttöönsä seuraavan kokouksen aineistossa.

Seuraavassa on käsitelty työryhmän antamien kommenttien perustella tehdyt puheenjohtajan linjaukset YVA-lain pykäliin ja yksityiskohtaisiin perusteluihin.

**Luku 1: Yleiset säännökset**

* + - * 1 § -
			* 2 § Poistetaan yksityiskohtaisista perusteluista kohta alakohta f, koska asia sisällytetään YVA-selostuksen sisältövaatimuksiin.

Perusteluihin kirjataan YVA-direktiivin edellytys arviointi-ohjelmalausunnolle.

Päätettiin lisätä määritelmiin ”*lupa”.*

* 3 § Perustelut ja pykäläteksi yhdenmukaistetaan ja perusteluja tarkennetaan tämän kohdan osalta.
	+ - Nykyisen YVAL:n 5.2 §:n poistamisesta käytiin keskustelu ja linjattiin se poistattavaksi.
* 4 § -
* 5 § Seuraavaan versioon liitetään uudet liitteet 1 -hankeluettelo ja 2 –päätöksentekoperustelut yksittäistapauksessa.
* 6 § -
* 7 § Muutetaan muotoon, että ympäristöministeriö päättää ja lisäksi virke kriteereistä.

 **Luku 2: Valtioiden rajat ylittävät ympäristövaikutukset**

* Siirretään luku toiseen kohtaan laissa, jotta perussäännökset olisivat luettavissa ensin ja erityissäännökset olisivat myöhemmin. Pykäläviittaukset ratkaistaan teknisesti toisella tavalla.
* 8 § -
* 9 § -
* 10 § Liitetään neuvotteluaineiston toimittaminen hankkeesta vastaavalle, joka liittää sen lupahakemukseen.

Selvitetään tulisiko velvoite käännättää lupa tarpeellisilta osin olla säädetty lupaviranomaiselle vai YM:lle. Jatkoselvitetään, onko muilla ministeriöillä vastaavanlaisia järjestelyjä ja sihteeristö keskustelee YM:n kv-juristien kanssa.

* 11 §: 2) alakohtaan vaihdetaan sanan ”*sen”* tilalle ”*hankkeen” todennäköisellä vaikutusalueella...*

**Luku 3: Päättäminen arviointimenettelyn soveltamisesta yksittäistapauksessa**

* 12 § Muutetaan muotoon, että ympäristöministeriö päättää, jolloin ratkaisu on sama kuin 7 §:ssä.
* 13 § -
* 14 § 2 mom: valitaan vaihtoehto 2 ja seuraava virke kirjoitetaan uudelleen. Vaihdetaan sanan ”*ilmoitettava*” tilalle ”*todettava*” ja lisätään sana ”*myös*”.

3 mom: OM:n laintarkistus hyväksyys sekä sanojen ”internet” että ”yleinen tietoverkko” käytön. Yhtenäistetään YM:n hanllinnonalan lainsäädäntöä tältä osin ja käytetään sanaa ”internet”.

* 14 §: Käytetään sanaa ”*asianomaiset*” ja pois ”*tarpeen mukaan*” ja pois seuraava virke.

 **Luku 4: Arviointimenettely**

* 15 § -
* 16 § linjattiin alustavasti, ettei YVA tule vireille ennakkoneuvottelusta. Samoin, ettei sitä säädetä pakolliseksi. Tämän takia ”*voi*” on tärkeä sana. Poistetaan sana ”*~~muiden~~*~~”~~ *asiakirjojen laatua ja käytettävyyttä...*

Lisäksi todettiin, että vaihtoehdon 5 vireilletulo yhteysviranomaisessa täytyy tarkastella erikseen.

* 17 § Todettiin, että pykälä on nyt kirjoitettu vaihtoehdon 7 mukaan. Tarkoituksena on, että yhdistämisestä voidaan sopia. Ei ole edellytyksiä yhdistämiselle, jos YVA- ja kaavaviranomainen ovat eri mieltä. Menettelyä voidaan käyttää silloin, kun kaikki ovat yksimielisiä. Sanamuodot ovat tämänhetkisen YVAL:n ja MRL:n mukaisia.

Vaihtoehdon 5 pykäläehdotuksiin palataan seuraavassa kokouksessa. Pykälän otsikkoon myös palataan: yhteensovittaminen vai yhdistäminen.

* 18 § -
* 19 § -
* 20 § Lisätään1 momenttiin, että arviointiohjelmasta on tiedotettava ”*kuuluttamalla.”* Lausuntojen antaminen ei kuulu kuulutuksen sisältöön.

Keskusteltiin vaihtoehdon 5 mahdollisista vaikutuksista pykälään 20.

* 21 § -
* 22 § -
* 23 § Lisätään 1 momenttiin, että arviointiohjelmasta on tiedotettava ”*kuuluttamalla.”* Lausuntojen antaminen ei kuulu kuulutuksen sisältöön. Tässä yhteydessä ulisi huomioida yhteysviranomaisen internetsivut ja integroidut kunnan www-sivut. Pykälää tulee vielä tarkastella, vai kehitetäänkö käytäntöä.
* 24 § Selvitetään sisältö ja perustelut –onko tarpeellinen pykälä, koska se on lisätty osallistumisoikeusdirektiivin täytäntöönpanon yhteydessä.
* 25 § Jatkopohdintaan, missä selostuslausunto julkaistaan.
* 26 §: -

**Luku 5: Arvioinnin huomioonottaminen lupamenettelyssä ja luvassa**

* 27 § -
* 28 §: Päätettiin aiemmasta poiketen rakentaa perustellun päätelmän ajantasaisuuden määrittäminen yhteysviranomaisen tarkastelun varaan. Lupaviranomaisen osuus kirjoitetaan selkeämmin. Korvataan ensimmäisen momentin ”*päätös luvan myöntämisestä*” muotoon ”*lupa-asiaa ratkaistaessa*”.
* 29 § Otsikko tarkennetaan. 9 artiklan velvoitteet tulee tarkastella vielä kokonaisuutena. Painotettiin, että YVAD edellyttää yleisölle tiedottamista luvasta.

**Luku 6: Erinäiset säännökset**

* 30 § -
* 31 § -
* 32 § 2 momentissa ”*koulutus ja kokemus*” kirjoitetaan muotoon ”*riittävä asiantuntemus*”.
* 33 § OM tarkastelee valitusoikeutta koskevan pykälän ajantasaisuuden.
* 34 § Poistetaan 2 momentti
* 35 § -
* 36 §: -

**Luku 7: Voimaantulo ja siirtymäsäännökset**

* Siirtymäsäännökset täydentyvät myöhemmin.

Sovittiin tehtävät yllämainitut muutokset pykäliin ja todettiin pykäläperustelujen täydentyvän.

5. Lupalakien muutokset ja perustelut

Aineiston liitteenä olivat muutosehdotukset ympäristösuojelulakiin, maankäyttö- ja rakennuslakiin, maantielakiin, ratalakiin ja ydinenergialakiin. Todettiin usean lain osalta pykälien vielä puuttuvan. Keskusteltiin lakeihin laadituista informatiivisista viittauksista ja niiden yhtenäistämisestä. Sähkömarkkina- ja maakaasumarkkinalain osalta vaikuttaa tarkoituksenmukaisimmalta poistaa YVA-menettelyä koskevat viittaukset ja sen sijaan viitata lunastuslupaan, jonka kautta YVAn huomiointi lupamenettelyssä ja luvassa tulisi hoidettua.

Lisäksi keskusteltiin erityisesti vesilain muutostarpeiden kautta YVA-direktiivin 9 artiklan edellyttämästä tiedottamisen sisällöstä ja muodosta sekä siitä, koskisiko soveltaminen vain YVA-hankkeita vai kaikkia hankkeita. Onko tarkoituksenmukaista, että järjestelyt ovat erilaisia YVA-hankkeissa ja muissa hankkeissa.

Sovittiin pidettäväksi erillispalaveri, jossa edelleen yhtenäistettäisiin lupalakeihin kirjoitettavia informatiivisia viittauksia liittyen YVAL:n lukuun koskien arvioinnin huomioonottamista lupamenettelyssä ja luvassa. Palaveriin osallistuisivat YM:n, OM:n ja mahdollisesti LVM/Liikenneviraston edustajat.

6. Seuraavat tapahtumat

- Kokous 13 on siirtynyt aiemmin sovitusta ajasta (4.4.) pidettäväksi perjantaina 8.4. klo 9.15-15, YM. Aineisto kokoukseen toimitetaan 5.4.

- Työryhmän työn esittely sidosryhmille 15.4.2016 klo 9-12, YM Pankkisali

7. Kokouksen päättäminen

 Puheenjohtaja päätti kokouksen.